CELEX: 62017TA0319
Language: hu
Date: 2019-04-09 00:00:00
Title: T-319/17. sz. ügy: A Törvényszék 2019. április 9-i ítélete — Aldridge és társai kontra Bizottság („Közszolgálat — Ideiglenes alkalmazottak — OLAF — Határozatlan idejű szerződés — Az OLAF igazgatójának azon határozata, amely egyszeri újrabesorolást hajt végre a magasabb besorolási fokozatba — Évenkénti újrabesorolás lefolytatása iránti kérelem — Általános jellegű intézkedés — Keresetindítási határidő — Kezdő időpont — Az interneten történő közzététel — Elfogadhatatlanság”)

3.6.2019   
            
            
               HU
            
            
               Az Európai Unió Hivatalos Lapja
            
            
               C 187/71
            
         
      A Törvényszék 2019. április 9-i ítélete — Aldridge és társai kontra Bizottság
      (T-319/17. sz. ügy) (1)
      
      („Közszolgálat - Ideiglenes alkalmazottak - OLAF - Határozatlan idejű szerződés - Az OLAF igazgatójának azon határozata, amely egyszeri újrabesorolást hajt végre a magasabb besorolási fokozatba - Évenkénti újrabesorolás lefolytatása iránti kérelem - Általános jellegű intézkedés - Keresetindítási határidő - Kezdő időpont - Az interneten történő közzététel - Elfogadhatatlanság”)
      (2019/C 187/75)
      Az eljárás nyelve: francia
      
         Felek
      
      
         Felek: Adam Aldridge (Schaerbeek, Belgium), valamint 32 további felperes, akiknek nevét az ítélet melléklete tartalmazza (képviselők: S. Rodrigues, A. Tymen és A. Champetier ügyvédek)
      
         Alperes: Európai Bizottság (képviselők: kezdetben L. Radu Bouyon és M. Mensi, később L. Radu Bouyon és G. Berscheid meghatalmazottak)
      
         Az ügy tárgya
      
      Az EUMSZ 270. cikkre alapított kérelem, amely egyrészt az Európai Csalás Elleni Hivatal (OLAF) főigazgatója által 2016. július 15-én hozott, a felperesek évenkénti újrabesorolás végrehajtása iránti kérelmét elutasító határozat, valamint az OLAF főigazgatója által 2017. február 13-án hozott, a 2016. július 15-i határozat elleni panaszt elutasító határozat megsemmisítésére, másrészt pedig azon vagyoni és nem vagyoni károk megtérítésére irányul, amely a felpereseket állítólag érte.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     Adam Aldridge és az Európai Csalás Elleni Hivatal (OLAF) azon egyéb alkalmazottai és korábbi ideiglenes alkalmazottai, akiknek nevét a melléklet tartalmazza, maguk viselik saját költségeiket, valamint kötelesek viselni az Európai Bizottság részéről felmerült költségeket is.
                  
               
            
         (1)  HL C 249., 2017.7.31.